มัสยิดโตเกียว

มัสยิดโตเกียว () หรืออีกชื่อหนึ่งว่า โตเกียวจามี เป็นมัสยิดที่ตั้งอยู่ในย่านโอยามะโจ เขตชิบูยะ โตเกียว ประเทศญี่ปุ่น โดยเป็นมัสยิดที่ใหญ่ที่สุดในประเทศญี่ปุ่น ซึ่งเคยสร้างติดกับโรงเรียนในวันที่ 12 พฤษภาคม ค.ศ. 1938 โดยผู้อพยพชาวบัชกีร์และตาตาร์จากรัสเซียหลังการปฏิวัติเดือนตุลาคม มันถูกสร้างภายใต้การควบคุมของอับดุรเรชิด อิบราฮิม อิหม่ามคนแรกของมัสยิด กับอับดืลเฮย์ กูรบัน อาลี

ใน ค.ศ. 1986 ได้รื้อมัสยิดลง เพราะโครงสร้างเสียหาย แล้วสร้างอาคารหลังใหม่ใน ค.ศ. 1998 ภายใต้การควบคุมของฮิลมี เชนัลป์ และสนับสนุนโดยผู้อำนวยการด้านศาสนาของประเทศตุรกี ลวดลายตกแต่งต่าง ๆ นำมาจากสถาปัตยกรรมออตโตมัน โดยใช้ช่างฝีมือชาวตุรกีประมาณ 70 คนในการตกแต่งลวดลาย และนำหินอ่อนมาจากประเทศตุรกี จึงแล้วเสร็จใน ค.ศ. 2000 ด้วยงบประมาณ 1.5 พันล้านเยน และเปิดพิธีในวันที่ 30 มิถุนายน ค.ศ. 2000“New Tokyo Mosque opens”, in: The Japan Times,  July 1st, 2000.

มัสยิดโตเกียวมีพื้นที่ 734 ตารางเมตร มีชั้นใต้ดินหนึ่งชั้นและตัวอาคารสามชั้น รวมพื้นที่ไป 1,477 ตารางเมตร มีเสาหกอันคุ้นยันโดมหลักที่สูง 23.25 เมตร ในขณะที่มินาเรตสูง 41.48 เมตร“Japan's largest mosque completed in Tokyo ”, in: Kajima News & Notes,  Autumn 2000.

ดูเพิ่ม
มัสยิดฟูกูโอกะ
มัสยิดโคเบะ
ศาสนาอิสลาม
ศาสนาอิสลามในประเทศญี่ปุ่น
รายชื่อมัสยิดในทวีปเอเชีย
ศาสนาในประเทศญี่ปุ่น

อ้างอิง

แหล่งข้อมูลอื่น

Official Website - English, Japanese and Turkish.
Information about the building - Japanese

หมวดหมู่:มัสยิดในโตเกียว
หมวดหมู่:มัสยิดที่สร้างเสร็จใน ค.ศ. 1938
หมวดหมู่:ความสัมพันธ์ญี่ปุ่น–ตุรกี
หมวดหมู่:สิ่งก่อสร้างในเขตชิบูยะ